CELEX: 62008CO0207
Language: bg
Date: 2008-07-11 00:00:00
Title: Определение на Съда (шести състав) от 11 юли 2008 г. # Наказателно производство срещу Edgar Babanov. # Искане за преюдициално заключение: Panevėžio apygardos teismas - Литва. # Член 104, параграф 3, първа алинея от Процедурния правилник - Земеделие - Свободно движение на стоки - Национално законодателство, предвиждащо забрана за отглеждане на всякакъв вид коноп. # Дело C-207/08.

Определение на Съда (шести състав) от 11 юли 2008 г. — Наказателно производство срещу Babanov
      (Дело C‑207/08)
      „Член 104, параграф 3, първа алинея от Процедурния правилник — Земеделие — Свободно движение на стоки — Национално законодателство, предвиждащо забрана за отглеждане на всякакъв вид коноп“
      1.                     Земеделие — Обща организация на пазарите — Лен и коноп (съображение 27 и член 52 от Регламент № 1782/2003 на Съвета) (вж.
            точки 24—32; точка 1 от диспозитива)
      2.                     Общностно право — Непосредствено действие — Предимство — Общностна правна уредба, уреждаща отглеждането на коноп за влакно
            (член 10 ЕО) (вж. точки 34—36; точка 2 от диспозитива)
      Предмет
      
         
               Преюдициално запитване — Panevėžio Apygardos Teismas — Съвместимост с правото на Съюза на национално законодателство, което
                  предвижда наказателна отговорност за отглеждане на всякакъв вид коноп — Възможност за определена юрисдикция да приложи националното
                  законодателство, когато количеството активни съставки на конопа не надвишава определен праг.
               
            Диспозитив
      1)         Регламент (ЕО) № 1782/2003 на Съвета от 29 септември 2003 година относно установяване на общи правила за схеми за директно
         подпомагане в рамките на Общата селскостопанска политика и за установяване на някои схеми за подпомагане на земеделски производители
         и за изменение на регламенти (EИО) № 2019/93, (EО) № 1452/2001, (EО) № 1453/2001,(EО) № 1454/2001, (EО) 1868/94, (EО) № 1251/1999,
         (EО) № 1254/1999, (EО) № 1673/2000, (EИО) № 2358/71 и (EО) № 2529/2001 трябва да се тълкува в смисъл, че не допуска национално
         законодателство, което води до забрана на отглеждането и държането на конопа за влакно, визиран от посочения регламент.
      
      2)         Общностното право не допуска юрисдикция на държава-членка да прилага национално законодателство, което в противоречие с Регламент
         № 1782/2003 води до забрана на отглеждането и държането на конопа за влакно, визиран от посочения регламент.